b'\n_START_ARTICLE_\nRFA Brambleleaf (A81)\n_START_SECTION_\nValmistus\n_START_PARAGRAPH_\nAlus tilattiin Cammell Lairdilta Birkenheadist\xc3\xa4. Sen k\xc3\xb6li laskettiin 23. hein\xc3\xa4kuuta 1974 ja alus laskettiin vesille 22. tammikuuta 1976 nimell\xc3\xa4 Hudson Deep. Sen omistajana oli Finance for Shipping Limited, jonka omistajina oli muun muassa Jardine Mathison and Company. Aluksen leasing-sopimus allekirjoitettiin helmikuussa 1979 ja se varustettiin Merseyss\xc3\xa4 tulevaan teht\xc3\xa4v\xc3\xa4\xc3\xa4ns\xc3\xa4 laivastossa. Alus valmistui 20. helmikuuta 1980.\n_START_SECTION_\nPalvelus\n_START_PARAGRAPH_\nRFA Brambleleaf otettiin palvelukseen 26. maaliskuuta 1982 ja se otti osaa Falklandin sotaan 1982. Puolustusministeri\xc3\xb6 lunasti aluksen 1980-luvun puoliv\xc3\xa4liss\xc3\xa4 leasing-sopimuksen jatkuessa. Alus poistettiin palveluksesta 2007 kaksi vuotta aiemmin kuin oli suunniteltu. Alus hinattiin 18. elokuuta 2009 Gentiin Belgiaan romutettavaksi.'